CELEX: 32017R0949
Language: ro
Date: 2017-06-02 00:00:00
Title: Regulamentul de punere în aplicare (UE) 2017/949 al Comisiei din 2 iunie 2017 de stabilire a normelor de aplicare a Regulamentului (CE) nr. 1760/2000 al Parlamentului European și al Consiliului în ceea ce privește configurația codului de identificare a bovinelor și de modificare a Regulamentului (CE) nr. 911/2004 al Comisiei (Text cu relevanță pentru SEE. )

3.6.2017   
               
               
                  RO
               
               
                  Jurnalul Oficial al Uniunii Europene
               
               
                  L 143/1
               
            REGULAMENTUL DE PUNERE ÎN APLICARE (UE) 2017/949 AL COMISIEI
      din 2 iunie 2017
      de stabilire a normelor de aplicare a Regulamentului (CE) nr. 1760/2000 al Parlamentului European și al Consiliului în ceea ce privește configurația codului de identificare a bovinelor și de modificare a Regulamentului (CE) nr. 911/2004 al Comisiei
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1760/2000 al Parlamentului European și al Consiliului din 17 iulie 2000 de stabilire a unui sistem de identificare și înregistrare a bovinelor și privind etichetarea cărnii de vită și mânzat și a produselor din carne de vită și mânzat și de abrogare a Regulamentului (CE) nr. 820/97 al Consiliului (1), în special articolul 4 alineatul (3) litera (c),
      întrucât:
      
                  (1)
               
               
                  Regulamentul (CE) nr. 1760/2000 stabilește normele privind identificarea și înregistrarea bovinelor. Pentru a permite urmărirea circulației bovinelor, regulamentul în cauză prevede faptul că toate animalele trebuie identificate prin cel puțin două mijloace de identificare enumerate în anexa I la regulamentul respectiv, care să prezinte același cod unic de identificare. Mijloacele de identificare enumerate în anexa respectivă includ o crotalie convențională și un dispozitiv electronic de identificare sub forma unei crotalii electronice, a unui transponder de tip bolus sau a unui transponder injectabil.
               
            
                  (2)
               
               
                  Regulamentul (CE) nr. 1760/2000, astfel cum a fost modificat prin Regulamentul (UE) nr. 653/2014 (2), prevede faptul că normele privind configurația codului de identificare trebuie stabilite prin acte de punere în aplicare.
               
            
                  (3)
               
               
                  Cea mai adecvată configurație a codului de identificare a bovinelor, pentru a fi în concordanță cu standardele stabilite de Organizația Internațională de Standardizare (ISO) pentru identificarea animalelor, este fie codul alfanumeric al țării format din două litere, fie codul numeric al țării format din trei cifre și un cod individual al animalului format din maximum 12 cifre.
               
            
                  (4)
               
               
                  În plus, configurația codului de identificare care trebuie stabilită în prezentul regulament ar trebui să asigure funcționarea pieței unice nu doar în ceea ce privește bovinele, ci și ovinele și caprinele, în cazurile în care este necesară o astfel de configurație a codului de identificare, în conformitate cu Regulamentul (CE) nr. 21/2004 al Consiliului (3), indiferent de mijloacele de identificare introduse in diferite state membre.
               
            
                  (5)
               
               
                  Regulamentul (CE) nr. 911/2004 al Comisiei (4) prevede forma codificată utilizată pentru identificarea statului membru de origine, precum și informațiile privind animalul respectiv care trebuie aplicate pe crotalii vizibile. Această formă de identificare codificată este codul alfanumeric al țării format din două litere, precum și un cod individual al animalului format din maximum 12 cifre.
               
            
                  (6)
               
               
                  Configurația codului de identificare a bovinelor ar trebui să se aplice atât crotaliilor convenționale, cât și dispozitivelor electronice de identificare, iar astfel de coduri ar trebui să fie interoperabile, convertibile electronic și lizibile în toate statele membre. Prin urmare, Regulamentul (CE) nr. 911/2004 ar trebui modificat pentru a menționa codul de identificare care trebuie stabilit în prezentul regulament.
               
            
                  (7)
               
               
                  Articolul 1 alineatul (2) din Regulamentul (CE) nr. 911/2004 prevede că Spania, Irlanda, Italia, Portugalia și Regatul Unit pot să își mențină sistemul de codificare alfanumerică pentru cele 12 cifre care urmează după codul țării în cazul animalelor născute cel târziu la 31 decembrie 1999, în cazul Spaniei, Irlandei, Italiei și Portugaliei, și al animalelor născute cel târziu la 30 iunie 2000, în cazul Regatului Unit. Întrucât normele pentru configurația codului de identificare a bovinelor stabilite în prezentul regulament sunt menite să le înlocuiască pe cele prevăzute la articolul 1 alineatul (2) din Regulamentul (CE) nr. 911/2004, prezentul regulament ar trebui, de asemenea, să prevadă derogarea respectivă.
               
            
                  (8)
               
               
                  Articolul 5 din Regulamentul (CE) nr. 1760/2000 prevede că statele membre trebuie să creeze o bază de date electronică referitoare la bovine, în care autoritatea competentă a statului membru trebuie să înregistreze codul de identificare a bovinelor. În plus, articolul 4 alineatul (4) din regulamentul respectiv stabilește data de la care statele membre trebuie să asigure deplina operabilitate a infrastructurii necesare pentru utilizarea unui dispozitiv electronic de identificare ca mijloc oficial de identificare a bovinelor. Infrastructura în cauză include baza de date electronică.
               
            
                  (9)
               
               
                  În vederea facilitării unei tranziții line de la crotaliile convenționale la dispozitivele electronice de identificare, este necesar să se stabilească măsurile provizorii pentru recodificarea codului de identificare a bovinelor în baza de date electronică, până la asigurarea deplinei operabilități a infrastructurii necesare pentru utilizarea unui dispozitiv electronic de identificare de către statul membru.
               
            
                  (10)
               
               
                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
               
            ADOPTĂ PREZENTUL REGULAMENT:
      Articolul 1
      Obiectul și domeniul de aplicare
      Prezentul regulament stabilește normele pentru configurația codului de identificare a bovinelor, astfel cum se prevede la articolul 4 alineatul (3) litera (c) din Regulamentul (CE) nr. 1760/2000.
      Articolul 2
      Configurația codului de identificare a bovinelor
      Codul de identificare a bovinelor se afișează pe mijlocul de identificare după cum urmează:
      
                  (a)
               
               
                  primul element al codului de identificare trebuie să fie codul țării aferent statului membru în care a fost aplicat prima dată mijlocul de identificare, fie sub forma unui cod alfanumeric format din două litere, fie sub forma unui cod numeric format din trei cifre, astfel cum figurează în anexă;
               
            
                  (b)
               
               
                  al doilea element al codului de identificare trebuie să fie un cod numeric individual al animalului format din maximum 12 cifre; cu toate acestea, Irlanda, Spania, Italia, Portugalia și Regatul Unit pot să își mențină sistemul de codificare alfanumerică pentru cele 12 cifre care urmează după codul țării în cazul animalelor născute cel târziu la 31 decembrie 1999, în cazul Irlandei, Spaniei, Italiei și Portugaliei, și al animalelor născute cel târziu la 30 iunie 2000, în cazul Regatului Unit.
               
            Articolul 3
      Baza de date electronică
      Autoritatea competentă a statului membru poate înregistra în baza de date electronică referitoare la bovine, astfel cum se prevede la articolul 5 din Regulamentul (CE) nr. 1760/2000, un cod de identificare fie sub forma unui cod alfanumeric format din două litere, fie sub forma unui cod numeric format din trei cifre, astfel cum se menționează la articolul 2 litera (a) din prezentul regulament, indiferent de codul țării care figurează pe mijlocul de identificare, cu condiția ca deplina trasabilitate a bovinelor să fie asigurată.
      Articolul 4
      Modificări ale Regulamentului (CE) nr. 911/2004
      Regulamentul (CE) nr. 911/2004 se modifică după cum urmează:
      
                  1.
               
               
                  La articolul 1, alineatul (2) se înlocuiește cu următorul text:
                  „(2)   Codul de identificare care figurează pe crotalii constă din caracterele stabilite la articolul 2 din Regulamentul de punere în aplicare (UE) 2017/949 al Comisei (*1).
                  
                     (*1)  Regulamentul de punere în aplicare (UE) 2017/949 al Comisiei din 2 iunie 2017 de stabilire a normelor de aplicare a Regulamentului (CE) nr. 1760/2000 al Parlamentului European și al Consiliului în ceea ce privește configurația codului de identificare a bovinelor și de modificare a Regulamentului (CE) nr. 911/2004 al Comisiei (JO L 143, 3.6.2017, p. 1).”"
						
               
            
                  2.
               
               
                  Anexa I se elimină.
               
            Articolul 5
      Intrarea în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 2 iunie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 204, 11.8.2000, p. 1.
      
         (2)  Regulamentul (UE) nr. 653/2014 al Parlamentului European și al Consiliului din 15 mai 2014 de modificare a Regulamentului (CE) nr. 1760/2000 în ceea ce privește identificarea electronică a bovinelor și etichetarea cărnii de vită și mânzat (JO L 189, 27.6.2014, p. 33).
      
         (3)  Regulamentul (CE) nr. 21/2004 al Consiliului din 17 decembrie 2003 de stabilire a unui sistem de identificare și de înregistrare a animalelor din speciile ovină și caprină și de modificare a Regulamentului (CE) nr. 1782/2003 și a Directivelor 92/102/CEE și 64/432/CEE (JO L 5, 9.1.2004, p. 8).
      
         (4)  Regulamentul (CE) nr. 911/2004 al Comisiei din 29 aprilie 2004 de punere în aplicare a dispozițiilor Regulamentului (CE) nr. 1760/2000 al Parlamentului European și al Consiliului privind crotaliile, pașapoartele și registrele exploatațiilor (JO L 163, 30.4.2004, p. 65).
      
         ANEXĂ
         Codurile țării, astfel cum sunt menționate la articolul 2:
         
                     Statul membru
                  
                  
                     Codul alfanumeric format din două litere
                  
                  
                     Codul numeric format din trei cifre
                  
               
                     Belgia
                  
                  
                     BE
                  
                  
                     056 
                  
               
                     Bulgaria
                  
                  
                     BG
                  
                  
                     100 
                  
               
                     Republica Cehă
                  
                  
                     CZ
                  
                  
                     203 
                  
               
                     Danemarca
                  
                  
                     DK
                  
                  
                     208 
                  
               
                     Germania
                  
                  
                     DE
                  
                  
                     276 
                  
               
                     Estonia
                  
                  
                     EE
                  
                  
                     233 
                  
               
                     Irlanda
                  
                  
                     IE
                  
                  
                     372 
                  
               
                     Grecia
                  
                  
                     EL
                  
                  
                     300 
                  
               
                     Spania
                  
                  
                     ES
                  
                  
                     724 
                  
               
                     Franța
                  
                  
                     FR
                  
                  
                     250 
                  
               
                     Croația
                  
                  
                     HR
                  
                  
                     191 
                  
               
                     Italia
                  
                  
                     IT
                  
                  
                     380 
                  
               
                     Cipru
                  
                  
                     CY
                  
                  
                     196 
                  
               
                     Letonia
                  
                  
                     LV
                  
                  
                     428 
                  
               
                     Lituania
                  
                  
                     LT
                  
                  
                     440 
                  
               
                     Luxemburg
                  
                  
                     LU
                  
                  
                     442 
                  
               
                     Ungaria
                  
                  
                     HU
                  
                  
                     348 
                  
               
                     Malta
                  
                  
                     MT
                  
                  
                     470 
                  
               
                     Țările de Jos
                  
                  
                     NL
                  
                  
                     528 
                  
               
                     Austria
                  
                  
                     AT
                  
                  
                     040 
                  
               
                     Polonia
                  
                  
                     PL
                  
                  
                     616 
                  
               
                     Portugalia
                  
                  
                     PT
                  
                  
                     620 
                  
               
                     România
                  
                  
                     RO
                  
                  
                     642 
                  
               
                     Slovenia
                  
                  
                     SI
                  
                  
                     705 
                  
               
                     Slovacia
                  
                  
                     SK
                  
                  
                     703 
                  
               
                     Finlanda
                  
                  
                     FI
                  
                  
                     246 
                  
               
                     Suedia
                  
                  
                     SE
                  
                  
                     752 
                  
               
                     Regatul Unit
                  
                  
                     UK
                  
                  
                     826